Poengløs Zuccarello i Rangers-seier
Nordmannens lag kom fra et 1-5-tap mot Tampa Bay og hevet seg kraftig. Men Zuccarello, som spiller for en ny drømmekontrakt med klubben, var ikke sentral., Trener Alain Vigneault hadde advart sine spillere om at han forventet klar bedring mot Philadelphia natt til torsdag. Med én scoring i hver av de første to periodene svarte spillerne på trenerens utfordring. Enda bedre ble det da Cam Talbot mellom stengene holdt nullen i sin første start siden 8. november. Den kanadiske andrekeeperen reddet samtlige 31 skudd fra Philadelphia da han fikk sjansen i stewdet for stjernekeeperen Henrik Lundquist, som tre ganger har vært på All Star Team i NHL. - Dette var litt bedre, eller?, var Vigneaults første reaksjon på pressekonferansen. Kevin Klein scoret Rangers' første mål, mens Rick Nash scoret sitt 13. mål for sesongen da ha doblet ledelsen i midtperioden. Mats Zuccarello fikk vel 17 minutter på isen, men med unntak av ett skudd og en utvisning maktet han ikke å markere seg. Nordmannen står med tre mål og fem assist på 17 kamper denne sesongen. - Av en eller annen grunn tar det en stund før jeg kjenner meg komfortabel. Kanskje prøver jeg for mye og legger for stort press på meg selv for å vise alle at jeg kan få det til, sier Mats Zuccarello som har stått over to kamper på grunn av små skader, sa Mats Zuccarello sist helg.. (©NTB/VG)
Mats Zuccarello noterte seg ikke med poeng da New York Rangers slo Philadelphia Flyers 2-0 i Madison Square Garden torsdag.